b"\n_START_ARTICLE_\nAhlam Shibli\n_START_SECTION_\nObra\n_START_PARAGRAPH_\nEls treballs fotogr\xc3\xa0fics d'Ahlam Shibli constitueixen un testimoni complex de la pres\xc3\xa8ncia i l'abs\xc3\xa8ncia de la llar. A trav\xc3\xa9s d'un estil documental, Shibli desenvolupa una obra que esquiva l'objectivitat associada amb el fotoperiodisme. M\xc3\xa9s que evid\xc3\xa8ncia visual, la seva pr\xc3\xa0ctica fotogr\xc3\xa0fica consisteix en un proc\xc3\xa9s conversacional amb els subjectes. Cada s\xc3\xa8rie representa el coneixement obtingut mitjan\xc3\xa7ant el contacte emp\xc3\xadric amb el colonialisme i les situacions de conflicte, per\xc3\xb2 eludint sempre el desenlla\xc3\xa7 i el dramatisme de les representacions medi\xc3\xa0tiques._NEWLINE_Les nombroses representacions dels m\xc3\xa0rtirs s\xc3\xb3n el motiu visual que permet Shibli investigar com la comunitat palestina estructura l'esfera p\xc3\xbablica i dom\xc3\xa8stica al voltant d'aquestes figures absents i les seves morts. Redu\xc3\xafts sovint a representacions ic\xc3\xb2niques de cossos i rostres plans sacrificats en nom de la pol\xc3\xadtica d'identitat nacional, la proliferaci\xc3\xb3 obsessiva de monuments commemoratius \xc3\xa9s una prova de la naturalesa fantasmag\xc3\xb2rica de la llar."